Ανακοινωση της Επιτροπης Ευρωπαϊκο Ταμειο Αναπτυξης (ΕΤΑ) εκτιμηση των αναγκαιων συνεισφορων για την καλυψη των δαπανων του οικονομικου ετους 2003 και προβλεψη αποφασεων και πληρωμων για το 2004, το 2005, το 2006 και το 2007

ΕΥΡΩΠΑΪΚΟ ΤΑΜΕΙΟ ΑΝΑΠΤΥΞΗΣ

(ΕΤΑ)

Εκτίμηση των αναγκαίων συνεισφορών

για την κάλυψη των δαπανών του οικονομικού έτους 2003

και πρόβλεψη αποφάσεων και πληρωμών για το 2004, το 2005, το 2006 και το 2007

Το άρθρο 6 των εσωτερικών συμφωνιών σχετικά με τη χρηματοδότηση και τη διαχείριση του 7ου και 8ου ΕΤΑ αντίστοιχα, προβλέπει, μεταξύ άλλων, ότι η Επιτροπή:

-ανακοινώνει στο Συμβούλιο την κατάσταση των πληρωμών που προβλέπονται για το επόμενο οικονομικό έτος, καθώς και το χρονοδιάγραμμα των προσκλήσεων για την καταβολή συνεισφορών, λαμβάνοντας υπόψη τις προβλέψεις της ΕΤΕ για τις πράξεις τις οποίες διαχειρίζεται.

-επισυνάπτει στις ετήσιες προβλέψεις για τις συνεισφορές, τις προβλέψεις της για τις δαπάνες, για καθένα από τα τέσσερα έτη που έπονται του έτους κατά το οποίο έγινε η πρόσκληση για την καταβολή συνεισφορών.

1. Εισαγωγή

Σύμφωνα με τους κανόνες που καθορίστηκαν στις εσωτερικές συμφωνίες του 7ου και 8ου ΕΤΑ, η Επιτροπή συντάσσει κάθε έτος την παρούσα ανακοίνωση προς το Συμβούλιο, σκοπός της οποίας είναι να παρουσιάσει την εκτίμηση των δαπανών για το επόμενο έτος (2003). Η εκτίμηση αυτή χρησιμεύει στον καθορισμό του ποσού που υπολογίζεται για τις προσκλήσεις για την καταβολή των συνεισφορών των κρατών μελών στα ΕΤΑ, για το έτος 2003. Το παρόν έγγραφο παρουσιάζει επίσης τις προβλέψεις δαπανών για τα επόμενα τέσσερα έτη (2004/2007). Το έγγραφο αρχίζει με μια ανασκόπηση των δαπανών των ΕΤΑ, για το τρέχον έτος (2002).

Το παρόν έγγραφο αναφέρεται στους πόρους του ΕΤΑ προς όφελος των χωρών ΑΚΕ, καθώς και των υπερπόντιων χωρών και εδαφών (PTOM).

2. Κατάσταση του ΕΤΑ για το οικονομικο ετος 2002 (αποφασεις και πληρωμες)

2.1. Αποφάσεις

Στην ανακοίνωσή της « Χρηματοοικονομικές Πληροφορίες για τα ΕΤΑ [1] » του παρελθόντος Ιουλίου, η Επιτροπή προέβλεπε ότι οι προς λήψη το 2002 αποφάσεις θα αντιστοιχούσαν σε ποσό ύψους 2000 εκατ. ευρώ. Στις 30 Σεπτεμβρίου 2002, οι νέες αποφάσεις αντιστοιχούσαν σε 729 εκατ. ευρώ. Το ποσό αυτό φαίνεται μικρό, στην πραγματικότητα όμως ευθυγραμμίζεται με το στόχο των 2000 εκατ. ευρώ. Πράγματι, η διαδικασία έκδοσης των αποφάσεων εξελίσσεται κατά τρόπο που, κατά το πρώτο εξάμηνο του έτους, δημιουργείται ένα σημαντικό "απόθεμα" αποφάσεων "εν αναμονή". Πρόκειται κυρίως για φακέλους που βρίσκονται στο στάδιο της έγκρισης από την επιτροπή του ΕΤΑ. Στα τέλη Σεπτεμβρίου, το ποσό αυτό ανερχόταν σε 1 201 εκατ. ευρώ. Κατά συνέπεια, η εκτέλεση αφορά ποσό ύψους 1 930 εκατ. ευρώ (οριστικά ποσά και « εν αναμονή έγκρισης »), το οποίο αντιπροσωπεύει το 96% του στόχου. Ως εκ τούτου, η Επιτροπή εκτιμά ότι θα μπορούσε να επιτευχθεί ο στόχος των 2 000 εκατ. ευρώ για το έτος 2002.

[1] COM(2002) 372 της 9.7.2002.

Υπενθυμίζεται ότι σημαντικό μέρος των αποφάσεων (που υπολογίζεται σε 700 εκατ. ευρώ για ολόκληρο το έτος) αφορά μέτρα που ελήφθησαν δυνάμει της απόφασης αριθ. 1/2000 του Συμβουλίου Υπουργών ΑΚΕ-ΕΚ. Πρόκειται για μη χρησιμοποιηθέντα υπόλοιπα του 8ου ΕΤΑ, τα οποία συγκεντρώθηκαν εν αναμονή της υλοποίησης της συμφωνίας του Κοτονού και τα οποία είχαν ληφθεί υπόψη στις εκτιμήσεις που περιλαμβάνονταν στην ανακοίνωση του παρελθόντος Ιουλίου.

2.2. Πληρωμές

Σε αντίθεση με τις αποφάσεις, είναι ελάχιστα πιθανόν να επαληθευθεί για τις πληρωμές το 2002 η πρόβλεψη των 2 000 εκατ. ευρώ, η οποία περιλαμβανόταν στην ανακοίνωση του παρελθόντος Ιουλίου. Πράγματι, σύμφωνα με στοιχεία της ΕΤΕ, αποδεικνύεται ότι η τελευταία δόση (περί τα 150 εκατ. ευρώ), η οποία αρχικά προβλεπόταν να εκταμιευθεί από την ΕΤΕ, κατά τα τέλη του 2002, για το μέσο PPTE (μείωση του χρέους των φτωχότερων χωρών), θα καταβαλλόταν κατά το πρώτο εξάμηνο του 2003. Η πληρωμή της τελευταίας δόσης (180 εκατ. ευρώ) στην Παγκόσμια Τράπεζα, θα πραγματοποιείτο φυσιολογικά, όπως προβλεπόταν, πριν από το τέλος του έτους. Το γεγονός ότι δεν απαιτήθηκε η τροφοδότηση του λογαριασμού της ΕΤΕ κατά το τρέχον έτος, οφείλεται στις καθυστερήσεις που σημειώθηκαν κατά την εφαρμογή της διαδικασίας ΡΡΤΕ σε αρκετές χώρες. Πράγματι, η ΕΤΕ πρέπει να εκταμιεύσει τα μεγαλύτερα ποσά κατά τη στιγμή της περάτωσης (σημείο τελικής διαμόρφωσης - "completion point").

Όσον αφορά το ρυθμό των πληρωμών για τα λοιπά μέσα, είναι σχετικά χαμηλός (στις 30 Σεπτεμβρίου είχαν καταβληθεί 927 εκατ. ευρώ, ενώ η καταβολή 185 εκατ. ευρώ βρισκόταν σε εξέλιξη (εν αναμονή της σχετικής λογιστικής καταχώρησης), η καθυστέρηση όμως αυτή αναμένεται να απορροφηθεί μέχρι το τέλος του έτους.

Ως εκ τούτου, μετά από την καθυστέρηση που σημειώθηκε κατά την καταβολή της τελευταίας δόσης του προγράμματος PPTE στην ΕΤΕ, η Επιτροπή είναι αναγκασμένη να μειώσει το επίπεδο των πληρωμών για το 2002. Προβλέπει πλέον ποσό ύψους 1 850 εκατ. ευρώ.

Στον πίνακα της επόμενης σελίδας εμφαίνεται η αναπροσαρμογή των αποφάσεων και πληρωμών ανά μέσο. Αντίθετα με την ανακοίνωση « Χρηματοοικονομικές Πληροφορίες» (στήλες 1), τα ποσά που αφορούν τα ληφθέντα μέτρα σύμφωνα με την απόφαση αριθ. 1/2000, έχουν πλέον διαχωριστεί (στήλες 3, «κονδύλια Α και Β»).

2.3. Stabex

Με τη λήξη της ισχύος της συμφωνίας Λομέ IV (α), έληξε και η ισχύς του Stabex. Καμιά απόφαση δεν μπορεί να ληφθεί σχετικά με το μέσο αυτό από την 1η Ιανουαρίου 2001. Παρά το γεγονός ότι κατεβλήθησαν κατά το 2001 σημαντικά ποσά, κατά το 2002 κατεβλήθησαν μόνο ορισμένα υπόλοιπα (1,6 εκατ. ευρώ). Εντούτοις, δεν είναι δυνατόν να κλείσει ο λογαριασμός του μέσου Stabex. Πρέπει να συνεχίσει να είναι διαθέσιμο ποσό της τάξης των 200 εκατ. ευρώ, για ενδεχόμενες πληρωμές για το Σουδάν και το Τόγκο, οι οποίες έχουν ανασταλεί επί του παρόντος. Η Επιτροπή μετέφερε το πλεονάζον υπόλοιπο στο λογαριασμό των τρεχουσών δαπανών. Εξάλλου, οι εισπραχθέντες και οι προς είσπραξη τόκοι στο λογαριασμό του μέσου Stabex, μεταφέρθηκαν και θα μεταφερθούν στο λογαριασμό των τρεχουσών δαπανών, μέχρι το κλείσιμο του λογαριασμού του μέσου Stabex.

Η δημοσιονομική κατάσταση του λογαριασμού του μέσου Stabex παρουσιάζεται σε χωριστό πίνακα.

Εκτιμήσεις των αποφάσεων και των πληρωμών για το οικονομικό έτος 2002

σε εκατ. ευρώ

>ΘΕΣΗ ΠIΝΑΚΑ>

3. Προβλεπόμενη ταμειακη κατασταση στισ 31-12-2002

3.1. Προβλεπόμενη ταμειακή κατάσταση στις 31-12-2002: Τρέχουσες δαπάνες

σε εκατ. ευρώ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3.2. Προβλεπόμενη ταμειακή κατάσταση στις 31-12-2002: Δαπάνες STABEX

σε εκατ. ευρώ

>ΘΕΣΗ ΠIΝΑΚΑ>

4. Κατάσταση του ΕΤΑ για το οικονομικο ετοσ 2003 (αποφασεισ και πληρωμεσ)

Τόσο από άποψη αποφάσεων όσο και πληρωμών, η Επιτροπή προβλέπει για το 2003, ποσό ύψους 2.300 εκατ. ευρώ περίπου.

Οι εν λόγω προβλέψεις βασίζονται στο ρυθμό εκτέλεσης που παρατηρήθηκε κατά το παρελθόν για τα διάφορα ΕΤΑ. Στα στοιχεία αυτά λαμβάνεται εξάλλου υπόψη η κατάσταση των φακέλων που εξετάζονται από τις υπηρεσίες της Επιτροπής. Τέλος, όσον αφορά τις αποφάσεις, λαμβάνονται υπόψη οι θετικές επιπτώσεις της διαδικασίας αποκέντρωσης των υπηρεσιών της Επιτροπής από τις Βρυξέλλες στις αντιπροσωπείες. Αντίθετα, η Επιτροπή κρίνει ότι η αποκέντρωση δεν θα έχει καθοριστικές συνέπειες στο ρυθμό των πληρωμών κατά το 2003.

Τα στοιχεία βασίζονται στην υπόθεση ότι το 9ο ΕΤΑ θα καταστεί δυνατόν να αρχίσει να ισχύει κατά τους πρώτους μήνες του 2003. Είναι προφανές ότι η υπόθεση αυτή αποτελεί σημαντικό στοιχείο πρόβλεψης των αποφάσεων και πληρωμών. Τούτο ισχύει ειδικότερα για τις αποφάσεις για τις οποίες προβλέπεται ότι ποσό ύψους 1.035 εκατ. ευρώ, δηλαδή το 45% του συνόλου, θα προέλθει από το 9ο ΕΤΑ. Κατά συνέπεια, τα στοιχεία πρέπει να ερμηνεύονται προσεκτικά, λαμβανομένης υπόψη της αβεβαιότητας που εξακολουθεί να υπάρχει όσον αφορά την ημερομηνία επικύρωσης της συμφωνίας του Κοτονού.

Το αποτέλεσμα της ανάλυσης εμφαίνεται στον πίνακα που ακολουθεί.

Προβλεπόμενες αποφάσεις και πληρωμές για το οικονομικό έτος 2003

σε εκατ. ευρώ

>ΘΕΣΗ ΠIΝΑΚΑ>

Στο πλαίσιο του 6ου ΕΤΑ, αναμένεται να υπάρξουν μικρά μόνο υπόλοιπα πληρωμών για εθνικά και περιφερειακά ενδεικτικά προγράμματα, που υπολογίζονται σε 50 εκατ. ευρώ.

Στο πλαίσιο του 7ου ΕΤΑ, από άποψη αποφάσεων, οι προβλέψεις αφορούν επίσης μόνο την προγραμματιζόμενη βοήθεια (ΕΕΠ και ΠΕΠ) συνολικού ποσού ύψους 50 εκατ. ευρώ, ενώ για τα λοιπά μέσα τα σχετικά κονδύλια έχουν σχεδόν εξαντληθεί. Οι πληρωμές στο πλαίσιο του 7ου ΕΤΑ, που ανέρχονται σε 175 εκατ. ευρώ, μειώνονται από έτος σε έτος και αντιπροσωπεύουν πλέον μόλις το 7,5% του συνόλου των προβλεπομένων για το 2003 πληρωμών (2 325 εκατ. ευρώ). Επίσης αφορούν αποκλειστικά τις δαπάνες στο πλαίσιο ενδεικτικών προγραμμάτων.

Στο πλαίσιο του 8ου ΕΤΑ, μετά από την αφαίρεση σημαντικών ποσών στο στάδιο της χορήγησης (βλ. σημείο 2.1), τα κονδύλια που εξακολουθούσαν να είναι διαθέσιμα στις 22 Οκτωβρίου 2002 για αποφάσεις, ανέρχονταν σε 1 918 εκατ. ευρώ, εκ των οποίων 841 εκατ. ευρώ για τα ενδεικτικά προγράμματα (ΕΕΠ και ΠΕΠ) και 1 077 εκατ. ευρώ για τα λοιπά μέσα.

Στον υπολογισμό των αποφάσεων λαμβάνεται υπόψη η πρόταση απόφασης που αφορά την ανακατανομή μη χρησιμοποιηθέντων πόρων ύψους 254,2 εκατ. ευρώ από το 8ο ΕΤΑ.

Για το καθορισμό του ποσού που αποφασίστηκε για το 2003 στο πλαίσιο των ενδεικτικών προγραμμάτων, λαμβάνεται υπόψη το γεγονός ότι διατίθεται ένα σχετικά υψηλό ποσό για χώρες που βρίσκονται σε κρίσιμη κατάσταση. Οι προβλέψεις για τα μέσα « εκτός ενδεικτικών προγραμμάτων » που προέρχονται από την ΕΤΕ (κεφάλαια επιχειρηματικού κινδύνου και επιδοτήσεις επιτοκίου), βασίζονται στο διαθέσιμο υπόλοιπο (βοήθεια έκτακτης ανάγκης, βοήθεια στους πρόσφυγες), ή προέρχονται από την προαναφερθείσα πρόταση ανακατανομής (PPTE). Όσον αφορά το μηχανισμό διαρθρωτικής προσαρμογής, το υπόλοιπο έχει εξαντληθεί. Τελικά, όσον αφορά τη χρησιμοποίηση του κονδυλίου των 1 200 εκατ. ευρώ, που συγκεντρώθηκε δυνάμει της απόφασης αριθ. 1/2000 του Συμβουλίου Υπουργών ΑΚΕ-ΕΚ, εν αναμονή της εφαρμογής της συμφωνίας του Κοτονού, υποτίθεται ότι οι ισχυρές χώρες εξαντλούν το διαθέσιμο υπόλοιπο των 500 εκατ. ευρώ (κονδύλια A και B), ενώ 700 εκατ. ευρώ προβλέπεται να αποφασιστούν κατά το 2002. Στο ποσό αυτό προστίθενται 25 εκατ. ευρώ που προβλέπονται στην πρόταση απόφασης (ανακατανομή ποσού ύψους 254,2 εκατ. ευρώ), στο πλαίσιο της περιφερειακής συνεργασίας και της ενσωμάτωσης.

Όσον αφορά τις πληρωμές από το 8ο ΕΤΑ, υπολογίζονται σε 1 850 εκατ. ευρώ, εκ των οποίων 1 076 εκατ. ευρώ στο πλαίσιο της προγραμματισθείσας βοήθειας. Το ποσό για το μηχανισμό διαρθρωτικής προσαρμογής (200 εκατ. ευρώ) αντιπροσωπεύει το διαθέσιμο υπόλοιπο. Για το PPTE (μείωση του χρέους, 209 εκατ. ευρώ), προβλέπεται ότι θα εφαρμοστούν μέχρι το 2003 όλες οι αποφάσεις που έχουν εκδοθεί μέχρι σήμερα. Τέλος, όσον αφορά τις πληρωμές από τα κονδύλια A και B, εξακολουθούν να παραμένουν σχετικά χαμηλές (125 εκατ. ευρώ).

Όπως ήδη επισημάνθηκε ανωτέρω, οι υποθέσεις που ελήφθησαν υπόψη στο πλαίσιο του 9ου ΕΤΑ είναι αρκετά αμφίβολες, δεδομένου ότι εξαρτώνται σε μεγάλο βαθμό από τη στιγμή που θα εφαρμοστεί η συμφωνία του Κοτονού. Επιπλέον, πρόκειται για νέα ή εν μέρει νέα μέσα, για τα οποία είναι εξ ορισμού δυσκολότερο να πραγματοποιηθούν αξιόπιστες προβλέψεις. Τέλος, η εφαρμογή του νέου Δημοσιονομικού Κανονισμού θα μπορούσε να έχει ορισμένες επιπτώσεις στο επίπεδο των αποφάσεων, κατά το πρώτο έτος εφαρμογής.

Οι αποφάσεις υπολογίζεται ότι αντιστοιχούν σε 1 185 εκατ. ευρώ, εκ των οποίων 235 εκατ. ευρώ που ανακοινώθηκαν από την ΕΤΕ για το μηχανισμό επενδύσεων. Όσον αφορά το κονδύλι A, το σχετικό ποσό προκύπτει με βάση μια ανάλυση των εν εξελίξει σχεδίων. Για το κονδύλι B, το σχετικό ποσό βασίζεται στα παραδοσιακά στοιχεία για το Stabex και το Sysmin, καθώς και στις συνεισφορές των κονδυλίων Β για το μέσο της μείωσης του χρέους.

Όσον αφορά τις πληρωμές και δεδομένου ότι πρόκειται για την έναρξη της υλοποίησης του 9ου ΕΤΑ, οι πληρωμές αναμένεται να παραμείνουν σχετικά χαμηλές. Υπολογίζονται σε 250 εκατ. ευρώ, εκ των οποίων 60 εκατ. ευρώ για το μηχανισμό επενδύσεων.

5. Πρόσκληση για την καταβολη συνεισφορων 2003 (στρογγυλοποιημενα ποσα)

Για την αντιμετώπιση των τρεχουσών δαπανών του οικονομικού έτους 2003 και για τη διατήρηση ικανοποιητικής ταμειακής κατάστασης, η πρόσκληση για την καταβολή συνεισφορών πρέπει να καθοριστεί στο επίπεδο των 2 300 MEUR (κλίμακα 8ου ΕΤΑ).

Με βάση τον παραδοσιακό ρυθμό πληρωμών για τα διάφορα μέσα και λαμβάνοντας υπόψη την επιθυμία που εξέφρασαν τα κράτη μέλη για τον περιορισμό των διαθέσιμων, αλλά εντούτοις απαραίτητων κονδυλίων, η Επιτροπή προτείνει, όσον αφορά τις τρέχουσες δαπάνες, τις ακόλουθες τέσσερις διαδοχικές δόσεις:

- 450 εκατ. ευρώ στις 20 Ιανουαρίου 2003

- 650 εκατ. ευρώ την 1η Απριλίου 2003

- 700 εκατ. ευρώ την 1η Ιουλίου 2003

- 500 εκατ. ευρώ την 1η Νοεμβρίου 2003

Υπογραμμίζεται το γεγονός ότι τα εν λόγω ποσά προϋποθέτουν την καταβολή ποσού ύψους 209 εκατ. ευρώ για το μέσο PPTE, κατά το δεύτερο τρίμηνο, (εκ των οποίων, 149 εκατ. ευρώ είναι η τελευταία δόση ΕΤΕ, η οποία αρχικά είχε προβλεφθεί να καταβληθεί κατά τα τέλη του έτους 2002 και 60 εκατ. ευρώ αποφασίστηκαν από το Συμβούλιο Υπουργών ΑΚΕ-ΕΕ, το Δεκέμβριο του 2001).

Ως συνήθως, οι δόσεις αυτές μπορούν να αναπροσαρμόζονται, αυξομειούμενες, στο πλαίσιο κάθε τριμηνιαίας πρόσκλησης, για να ληφθούν υπόψη οι πραγματικές ανάγκες. Επίσης, ο ταχύτερος ρυθμός δημοσιονομικής εκτέλεσης θα ανάγκαζε την Επιτροπή να εφαρμόσει την εσωτερική συμφωνία, έτσι ώστε να προσαρμοστούν οι χρηματοοικονομικοί πόροι στις ανάγκες.

Προβλεπόμενη ταμειακή κατάσταση στις 31/12/2003

Τρέχουσες δαπάνες

σε εκατ. ευρώ

>ΘΕΣΗ ΠIΝΑΚΑ>

Ο πίνακας της πρόσκλησης καταβολής συνεισφορών (κλίμακα 8ου ΕΤΑ) παρατίθεται στο σημείο 7.

6. Προβλέψεις των δαπανων του ΕΤΑ απο το 2004 εωσ το 2007

Οι προβλέψεις των δαπανών του ΕΤΑ για τα οικονομικά έτη από το 2003 έως το 2006 αποτελούν απλώς κατά προσέγγιση εκτίμηση του όγκου των δαπανών σε συνάρτηση με το ρυθμό που παρατηρήθηκε κατά τα προηγούμενα έτη. Ως εκ τούτου, για παράδειγμα, τα στοιχεία δύνανται να ποικίλλουν σε μεγάλο βαθμό, ανάλογα με τις ενδεχόμενες νέες δεσμεύσεις για μείωση του χρέους.

Δυνάμει της συμφωνίας του Κοτονού, τα ποσά που δεν έχουν ακόμα αναληφθεί στο πλαίσιο του 7ου και του 8ου ΕΤΑ, θα μεταφερθούν στο 9ο ΕΤΑ, μετά από την κύρωση της συμφωνίας. Εντούτοις, τα συνολικά ποσά δεν θα πρέπει να μεταβληθούν.

Προβλέψεις αποφάσεων και πληρωμών για το ΕΤΑ

Έτη 2004 έως 2007

σε εκατ. ευρώ

>ΘΕΣΗ ΠIΝΑΚΑ>

7. Συνεισφορές στο ΕΤΑ για το ετοσ 2003

>ΘΕΣΗ ΠIΝΑΚΑ>

>ΑΝΑΦΟΡΑ ΣΕ ΓΡΑΦΗΚΟ>

Εκτέλεση των ΕΤΑ

>ΑΝΑΦΟΡΑ ΣΕ ΓΡΑΦΗΚΟ>

Αποφάσεις : - - - - - . Πληρωμές :

σ

>ΘΕΣΗ ΠIΝΑΚΑ>

ε χιλιάδες ευρώ

Υπόλοιπα στο πλαίσιο του 6ου ΕΤΑ (κατάσταση στις 22/10/02)

σε ευρώ

>ΘΕΣΗ ΠIΝΑΚΑ>

(3): πρόκειται για αποφάσεις που βρίσκονται στο στάδιο της επικύρωσης, για παράδειγμα, εν αναμονή της απόφασης της επιτροπής του ΕΤΑ

Υπόλοιπα στο πλαίσιο του 7ου ΕΤΑ (κατάσταση στις 22/10/02)

σε ευρώ

>ΘΕΣΗ ΠIΝΑΚΑ>

(3): πρόκειται για αποφάσεις που βρίσκονται στο στάδιο της επικύρωσης, για παράδειγμα, εν αναμονή της απόφασης της επιτροπής του ΕΤΑ

Υπόλοιπα στο πλαίσιο του 8ου ΕΤΑ (κατάσταση στις 22/10/02)

euro

>ΘΕΣΗ ΠIΝΑΚΑ>

(1): πριν να ληφθεί υπόψη η πρόταση της Επιτροπής για την ανακατανομή ποσού ύψους 254,2 εκατ. ευρώ

(3): πρόκειται για αποφάσεις που βρίσκονται στο στάδιο της επικύρωσης, για παράδειγμα, εν αναμονή της απόφασης της επιτροπής του ΕΤΑ